**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6978520351, 6974881331** fax: **2674022211,** website: [**www.eakp.gr**](http://www.eakp.gr/)**,** email:**info@eakp.gr**

 **Αθήνα 27 Μαρτίου 2020**

**ΕΝΗΜΕΡΩΤΙΚΟ ΣΗΜΕΙΩΜΑ**

Σχετικά με την έκδοση του **Π**ροεδρικού **Δ**ιατάγματος **38/2020** που αφορά την τροποποίηση διατάξεων του **Π.Δ.** **36/2019** « **Κανονισμός πρόσληψης προσωπικού με σχέση εργασίας ιδιωτικού δικαίου, στο Πυροσβεστικό Σώμα, ως πυροσβεστών εποχικής απασχόλησης» (α' 62)**.

Την **Πέμπτη** **26** **Μαρτίου** εκδόθηκε το **Π.Δ.** **38/2020.** Το νέο Π.Δ. είναι **εναρμονισμένο στο πνεύμα των διατάξεων του Νόμου 4662/2020** ( βλ. σχετικό ενημερωτικό σημείωμα eakp.gr ) αφού προβλέπει:

* **Πλήρη εναρμόνιση καθηκόντων** με το **μόνιμο προσωπικό** ( **άρθρο 1 παρ. 3, 4** ), γεγονός που σηματοδοτεί την **σταδιακή αντικατάσταση των μόνιμων σχέσεων εργασίας με τις μορφές της μερικής απασχόληση**ς.

Εντύπωση προκαλεί η μετατροπή για τους εποχικούς πυροσβέστες από **΅επικουρικά΅ σε ΅ανάλογα΅** καθήκοντα **του** μόνιμου προσωπικού,την στιγμή που για την πιο **αναβαθμισμένη βαθμίδα συμβασιούχων όπως οι πενταετούς υποχρέωσης,** βάσει του **άρθρου 15** του **Νόμου 3938/2011** εκτελούν **επικουρικά καθήκοντα.**

* **Προσλήψεις** σε επίπεδο **Διοικήσεων Νομού ή Διοικήσεων Π.Υ.**  και όχι σε επίπεδο Πυροσβεστικής Υπηρεσίας ή Πυροσβεστικού Κλιμακίου ( **άρθρο 1 παρ. 6 & παρ. 25 ) .** Και αυτή η αλλαγή **είναι στοιχισμένη με την αναδιάρθρωση υπηρεσιών,** αφού προβλέπεται **συνεχής αξιολόγηση και μεταβλητότητα των δομών πυροπροστασίας με κατάργηση Π.Υ. ή Π.Κ., δημιουργία εθελοντικών δημοτικών υπηρεσιών και συγχώνευση ή υποβάθμιση υπηρεσιών**.

**Οι βασικότερες αλλαγές που επιφέρει σε σχέση με το Π.Δ. 36/2019 είναι**:

**Άρθρο 1 παρ. 1:** Οι συμβασιούχοι εργαζόμενοι θα προσλαμβάνονται για τα πέντε έτη και όχι για ένα. Δηλαδή για τους ήδη προσληφθέντες του 2019 θα επαναπροσληφθούν για ακόμη 4 αντιπυρικές περιόδους

**Άρθρο 1 παρ. 2:** Το ηλικιακό όριο της κατηγορίας οδηγών ανεβαίνει στα 45 χρόνια από 40 που ίσχυε.

**Άρθρο 1 παρ. 3 & 4:** Οι μάχιμοι θα ασκούν καθήκοντα « **ανάλογα** με των πυροσβεστικών υπαλλήλων » και όχι « **επικουρικά**  των πυροσβεστικών υπαλλήλων » που ίσχυε.

**Άρθρο 1 παρ. 5:** Η έκδοση της προκήρυξης θα γίνει χωρίς χρονικό προσδιορισμό, ενώ πριν οριζόταν ο μήνας Ιανουάριος, αν και σε αυτό το σημείο το Α.Π.Σ ήταν ήδη **εκπρόθεσμο**, σύμφωνα με τα όσα ορίζονταν στο Π.Δ. που ίσχυε.

**Άρθρο 1 παρ. 6:** Η πρόσληψη θα γίνεται σε επίπεδο Διοικήσεων Νομών ή Διοικήσεων Π.Υ. αντί για επίπεδο Πυροσβεστικών Υπηρεσιών ή Πυροσβεστικών Κλιμακίων.

**Άρθρο 1 παρ. 8:** Οι υποψήφιοι θα δηλώνουν μόνο μια κατηγορία ( μάχιμος ή οδηγός ) κι όχι και για τις δυο κατηγορίες.

**Άρθρο 1 παρ. 21:** Αλλάζει η μοριοδότηση σε τρίτεκνους / πολύτεκνους: κλιμακώνεται η μοριοδότηση σε γονέα πολύτεκνο (25), γονέα τρίτεκνο (20), τέκνο πολύτεκνης οικογένειας (15), τέκνο τρίτεκνης οικογένειας (10). Επίσης προστίθεται και μοριοδοτείται το δίπλωμα επαγγελματικής κατάρτισης Ι.Ε.Κ. « Ειδικός Δασικής Προστασίας ».

Αν πάρουμε όμως υπόψη την αναγγελία του Υφυπουργού Πολιτικής Προστασίας και Διαχείρισης Κρίσεων, που έγινε μέσω του προσωπικού του λογαριασμού σε μέσο κοινωνικής δικτύωσης για προσλήψεις **2.500** συμβασιούχων πυροσβεστών για την φετινή αντιπυρική περίοδο, εύλογα τίθεται το ερώτημα πως θα πραγματοποιηθεί, αφού βάσει της υπ. αριθ. **3** σχετικής του **Π.Δ.** δεν προκαλείτεεπιβάρυνση του κρατικού προϋπολογισμούαπό την έκδοση του παρόντος.

Ακόμη όμως και αν υλοποιηθεί η αναγγελία του υφυπουργού, αυτό που επιβάλλεται επιτακτικά για την προστασία της ζωής και της περιουσίας του λαού και συνολικά για την πυροπροστασία της χώρας, είναι η άμεση πρόσληψη προσωπικού με μόνιμη σχέση εργασίας για την κάλυψη των τεραστίων αναγκών του Πυροσβεστικού Σώματος που προκύπτουν καθ’ όλη την διάρκεια του έτους.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**